Metodologi al-Istif āḍ ah (kemasyhuran) dan al-Tas ā hul (kelonggaran) dalam Kitab Barzanji
Ahmad Mujahid Bin Abdullah Institut Islam Hadhari, Universiti Kebangsaan Malaysia, 43600 UKM Bangi, Selangor, Malaysia. Email: talaqimushtaq@gmail.com
Siti Rugayah Binti Hj. Tibek Fakulti Kepimpinan dan Pengurusan Universiti Sains Islam Malaysia,
Bandar Baru Nilai, 71800, Nilai, Negeri Sembilan, MALAYSIA.
Email: sitirugayah@usim.edu.my
Abstrak Kitab  Barzanji  atau  nama  sebenarnya c Iqd  al-Jauhar  f ī Maulid  al-Nabiy  al-Azhar yang  menjadi  warisan  kesenian c Arab diamalkan di Tanah Melayu dikritik dan dikecam kerana menukilkan cerita  sirah  Nabawiyyah  yang  lemah  sumber  kesahihannya. Semenjak bermulanya penulisan dalam tamadun bangsa Arab pada kurun  ke-2H,  cerita  sirah  Nabawiyyah  yang  dinukilkan  sejarawan c Arab sehingga sekarang adalah maklumat dan cerita yang hampir sama  dinukilkan  oleh  pengarang  Kitab  Barzanji.  Selaras  dengan
http://ejournal.idia.ac.id/index.php/dirosat
75-92
DOI: 10.28944/dirosat.v2i1.43
76-92 | Ahmad Mujahid bin Abdullah
fakta  tersebut,  artikel  ini  cuba  menjelaskan  metodologi  sejarawan c Arab dalam menentukan kesahihan sesuatu maklumat dan berita yang  diterima  khususnya  cerita  sirah  Nabawiyyah.  Artikel  ini  juga cuba  menjelaskan  metodologi  penulisan  persejarahan  dalam kalangan  sejarawan c Arab  di  awal  kurun  ke-2H.  Daripada  sumber premier  persejarahan  bangsa c Arab  dan  juga  sumber  sekunder yang  digunakan,  hasilan  penyelidikan  ini  menjelaskan  bahawa Kitab  Barzanji  atau c Iqd  al-Jauhar  f ī Maulid  al-Nabiy  al-Azhar mengunakan  metodologi al-istif āḍ ah (kemasyhuran)  selepas  al- Qur’an  dan  Sunnah  yang  sahih  dalam  menentukan  kesahihan sesuatu  maklumat  dan  cerita  yang  sukar  dinilai  kesahihannya. Dapatan  juga  menunjukkan  bahawa  sejarawan c Arab  di  awal kurun  ke-2H  menggunakan  metodologi al-Tas ā hul (kelonggaran) dalam  penulisan  maklumat  dan  cerita  persejarahan    yang  sukar dinilai kesahihannya. Terutamanya maklumat dan cerita yang tidak menyentuh persoalan aqidah.
Keyword: al-Istif āḍ ah , al-Tas ā hul ,  Sirah  Nabawiyyah,  Sejarawan Arab, Kitab Barzanji.
Abstract Kitab Barzanji, otherwise known as c Iqd al-Jauhar f ī Maulid al-Nabiy  al-Azhar ,  an  artistic  heritage  of  the  Arab  in  the  Malay region, has long been criticized for its weak source of authenticity in  the  retelling  of  sirah  Nabawiyyah.  Eversince  the  beginning  of writing in the Arab civilization in the second year of Hijrah, the sirah Nabawiyyah, written by the Arab historians, consists of information and  facts  almost  identical  to  those  authored  in  Kitab  Barzanji.  In accordance with the fact, this article attempts to clarify the methods used  by  the  Arab  historians  in  determining  the  authenticity  of information and facts obtained especially of the sirah Nabawiyyah. Besides this, an explanation on the method of history writing among the Arab historians in the early years of Hijrah is also brought up in the article. Based on the premier and secondary sources of the Arab history, it was found that Kitab Barzanji, or known as c Iqd al-Jauhar f ī Maulid  al-Nabiy  al-Azhar ,  had  used  the  method  of al-Istif āḍ ah (fame), after the use of authentic al-Qur’an and Sunnah, in clarifying the genuineness of the information and stories which were found almost  impossible  to  be  validated.  This  f i nding  also  revealed  that Arab historians as early as the second year of Hijrah had been using the method of al-Tasahul ( fl exibility) in the writing o f in f ormation
Dirosat , Vol. 2, No. 1, 2017
Ahmad Mujahid bin Abdullah: Metodologi al-Isti fāḍ ah | 77-92
and stories  which were quite di f f i cult to ascertain its authenticity, particularly of those that did not touch upon the issues of aqidah. Keyword : c Arab historians, al-Istif āḍ ah, al-Tas ā hul, Sirah Nabawiyyah,
Kitab Barzanji.

## Pendahuluan
Kurun  pertama  dalam  sejarah  Islam  menyaksikan  maklumat  dan berita  tertumpu  pada  periwayatan  dan  hafalan  ( al-hif ẓ ).  Kaedah  ini menjadi  asas  pengumpulan  maklumat,  cerita  dan  ilmu  pengetahuan sehingga  kemunculan  kemudahan  mencatat  dan  merekodkan  maklumat di atas lembaran (al-Dam ī miy 2007). Secara khususnya masyarakat c Arab mula mencatat maklumat dan berita pada kurun ke-2 dan ke-3H mengikut metodologi  penulisan mu ḥ addith ī n (al- c Umariy  1990). Mu ḥ addith ī n adalah  merujuk  kepada  individu  yang  menjejaki  salasilah  jaluran  setiap penyampai  maklumat  dan  berita  serta  menyelidik  kesahihan  maklumat dan berita tersebut (seterusnya mu ḥ addith ī n ).
Metodologi  periwayatan  dan  penganalisaan  maklumat  dan  berita yang  digariskan  oleh mu ḥ addith ī n membawa  kepada  pengumpulan maklumat  dan  berita  yang  terperinci  dan  meyakinkan  dalam  khazanah penulisan mereka.
Ikhb ā riyy ī n ialah  istilah  yang  merujuk  kepada  sejarawan c Arab kurun  ke-2H  sahaja  (seterusnya ikhb ā riyy ī n )  seperti  dinukilkan  oleh  Dr. Akram Ḍ ia’ al- c Umariy (1990) sebagai menyebut bahawa ikhb ā riyy ī n telah menyediakan asas bagi kemunculan sejawaran besar seperti Khal īf ah bin Qiy āḍ , Ibn Qutaybah, al-Bal ā zariy, Abu Han īf ah al-Dain ū riy, al-Ya c q ū biy, al- Masudiy dan Imam dalam bidang ini Ibn Jar ī r al- Ṭ abariy (al- c Umariy 1990).
Dengan  demikian,  kebanyakkan  dalam  kalangan  sejarawan c Arab moden yang membina maklumat dan berita persejarahan mereka adalah daripada  sejarawan  terkenal  seperti  Ibn  Jar ī r  al- Ṭ abariy  dan  al-Bal ā zariy. Begitu juga Ibn Hish ā m yang menyaring dan menyusun semula karangan sirah Ibn Is ḥā q, yang menjadi rujukan utama sirah Nabawiyyah dahulu dan sekarang (Hish ā m 1985)
Kitab Barzanji tidak terkecuali daripada maklumat dan cerita sirah Nabawiyyah  yang  dinukilkan  turun  temurun  samada  daripada  jaluran
DOI: 10.28944/dirosat.v2i1.43
78-92 | Ahmad Mujahid bin Abdullah
Ibn Hish ā m atau al-W ā qidiy. Namun kebanyakkan teks sirah Nabawiyyah yang  dinukilkan  Kitab  Barzanji  daripada  al-W ā qidiy  adalah  diangggap ḍ aif (lemah)  kerana  al-W ā qidiy  adalah  tidak thiqah (tidak  mendapat kepercayaan) oleh sesetengah mu ḥ addith ī n.
Selain  itu  maklumat  dan  cerita  sirah  Nabawiyyah  yang  dinukilkan oleh  Kitab  Barzanji  juga  terkandung  maklumat  dan  cerita  yang  diambil melalui metodologi al-istif āḍ ah atau al-Tas ā mu c .
Al-Istif āḍ ah atau disebut al-tas ā mu c ialah berasal daripada istaf āḍ a yang  bermaksud  melimpah  atau  memenuhi.  Perkataan  memenuhi  yang maksudkan  ialah  sesuatu  berita  atau  maklumat  itu  sangat  masyhur  dan terkenal hingga memenuhi atau mencakupi setiap orang sehingga mustahil mereka keseluruhannya berpakat untuk memalsukan maklumat tersebut (seterusnya al-istif āḍ ah ).
Begitu  juga  perkataan al-tas ā mu c berasal  daripada  perkataan tas ā ma c a yang bermaksud saling mendengar sesuatu maklumat atau berita sehingga  maklumat  dan  berita  tersebut  menjadi  masyhur  dan  terkenal dalam kalangan sejarawan.
Ibn  Qud ā mah  memperincikan  penjelasan  terhadap al-istif āḍ ah sebagai maklumat atau kisah yang masyhur kerana ramai perawinya dan diterima oleh sebilangan besar orang yang mendapat pengetahuan tentang maklumat dan berita tersebut. Ibn Qudamah telah memetik penjelasan ini daripada  al-Qhir ā qi  yang  asalnya  mendef i nisi al-istif āḍ ah sebagai berita dan  maklumat  yang  tersemat  dihati,  disaksikan    sepertimana  berita  dan maklumat pada nasab dan kelahiran (Ibn Qud ā mah 1998 hlm 142).
Perkembangan al-istif āḍ ah sebagai  metodologi  dikesan  daripada epistemologi  dan  metodologi  yang  digunapakai  oleh mu ḥ addith ī n . Kemudian  wujud    istilah mustaf īḍ ala  had  al-taw ā tur (masyhur  ditahap tawatir)  dalam  kalangan ikhb ā riyy ī n bagi  merujuk  kepada  maklumat atau  berita  yang  masyhur  sehingga  mencapai  tahap taw ā tur pada kemasyhurannya. Al-Taw ā tur bermaksud  mustahil  keseluruhan  mereka memalsukan maklumat dan berita oleh sebab kemasyhurannya dari satu generasi ke satu generasi selepasnya (Ibn Qud ā mah 1998. hlm 666).
Dirosat , Vol. 2, No. 1, 2017
Ahmad Mujahid bin Abdullah: Metodologi al-Isti fāḍ ah | 79-92
Untuk  mendekatkan  pemahaman  terhadap  metodologi  ini,  boleh disimpulkan  secara  ringkas  bahawa  berita  dan  maklumat  yang  diambil dengan jalan al-istif āḍ ah perlu memenuhi tiga peringkat intensiti berikut secara tabie:
1.  Maklumat  dan  berita  yang  dibuktikan  (di nas kan)  dengan al-istif āḍ ah perlu terlebih dahulu masyhur.
2.  Maklumat  dan  berita  yang  dibuktikan  (di nas kan)  dengan al-istif āḍ ah perlu diterima atau didengari oleh sebilangan besar sehingga maklumat dan berita tersebut membentuk suatu ilmu yang diyakini.
3.  Maklumat  dan  berita  yang  dibuktikan  (di nas kan)  dengan al-istif āḍ ah tersebut tidak pula dinaf i kan atau dithabitkan oleh pihak lain.
Dalam  masyarakat  yang  menjadikan  riwayat  sebagai  medium menyampaikan  maklumat  dan  cerita  sejarah,  metodologi al-istif āḍ ah terbentuk  secara  tabie  apabila  suatu  peristiwa  berlaku  dan  menjadi perbualan  masyarakat  serta  tersebar  dimulut  orang  yang  baik  atau  jahat dalam  kalangan  mereka.  Maklumat  dan  berita  dari  peristiwa  tersebut diketahui  umum,  tidak  disangkal  oleh  mana-mana  pihak.  Disampaikan dari  satu  generasi  ke  satu  generasi  menjadikan  maklumat  dan  berita  ini lebih kuat dan thabit penghujahannya.
Penghujahan Al-I stif āḍ ah
Penghujahan al-istif āḍ ah atau  kesaksian  bahawa  suatu  maklumat dan berita samada sahih atau sebaliknya adalah merujuk kepada al-istif āḍ ah sebagai  intrumen  yang  bersifat  deduktif  bagi  menentukkan  maklumat dan berita yang tidak mungkin dibuktikan kesahihannya samada melalui riwayat atau sim ā c tapi masyhur periwayatannya.
Asas  metodologi  ini  ditandai  oleh  Allah  SWT  dalam  f i rman-Nya dalam  surah  al-Baqarah  (2:146): Mereka  mengenali  Nabi  Muhammad  saw sepertimana mereka mengenali anak-anak mereka . Ayat ini menunjukkan bahawa  orang-orang  Yahudi  mengenali  Nabi  Muhammad  saw  sebelum Nabi saw dilahirkan lagi ke dunia ini sepertimana mereka mengenali anak- anak mereka yang hidup bersama mereka ketika itu. Maklumat dan berita yang    membentuk  pengetahuan  yahudi  dan  nasrani  terhadap  Nabi  saw adalah  melalui al-istif āḍ ah yang  dijelaskan  dalam  ayat  ini  sebagai  ilmu
DOI: 10.28944/dirosat.v2i1.43
80-92 | Ahmad Mujahid bin Abdullah
pengetahuan yang yakin. Keyakinan yang dikira sebagai ilmu pengetahuan ini  tidak  mensyaratkan  kesaksian  sepertima  yahudi  dan  nasrani  tidak menyaksikan nabi saw. Tetapi mereka mengenali-Nya sama seperti mereka mengenali anak-anak mereka sendiri kerana kemasyhuran baginda saw.
Maka maklumat dan berita persejarahan yang tidak disaksikan, yang hanya  diriwayatkan  melalui al-istif āḍ ah adalah  pada  hakikatnya ẓ anny (sangkaan). Namun demikian zanny (sangkaan) dalam syarat al-istif āḍ ah merupakan  ilmu  yang  yakin  pada  kedudukkannya  berdasarkan  f i rman Allah  SWT  dalam  surah  al-Mumtahanah  (  60  :10) Maka  jika  kamu  telah mengetahui  bahawa  mereka  (perempuan)  beriman .  Ayat  ini  menjelaskan bahawa maklumat dan berita yang membentuk pengetahuan secara zanny (sangkaan)  adalah  diambil  kira  kerana  tidak  terdapat  jalan  lain  untuk mengetahuinya. Ini kerana keimanan mereka (perempuan) tersebut tidak dapat diketahui kerana keimanan itu adalah pegangan di dalam  hati yang tidak diketahui kecuali Allah SWT.
Maklumat  dan  berita  yang  diambil  dengan  jalan al-istif āḍ ah dibahaskan  oleh fuqaha’ dalam  topik  berkaitan  kesaksian  dan  saksi.
Antaranya Iman al-Sh ā f i e mengharuskan kesaksian orang buta dengan al- istif āḍ ah (al-Zuhailiy 1979 hlm 267). Al-Khat ī b al-Sharb ī niy (1998 hlm 569) dalam kitabnya muqhniy al-Muht ā j  melontarkan komentar terhadap al- istif āḍ ah sepertimana petikan berikut:
“Kerana al-istif āḍ ah  merupakan  perkara yang bersifat lama dan panjang  berabad-abad.  Lantas  kerana  lama  dan  panjangnya masa  menyukarkan  pembuktian  pada  permulaannya.  Maka keadaan  ini  menuntut  keperluan  untuk  menthabitkannnya melalui al-istif āḍ ah. Seseorang tidak akan mengesyaki bahawa Aishah  r.a  adalah  isteri  Rasulullah  saw  dan  Fatimah  adalah anak  perempuan  baginda  tanpa  ada  sandaran  selain  hanya sim ā c (mendengar”)”.
Namun  demikian  para fuqaha’ mengakhiri  perbincangan  topik  ini dengan persepakatan bahawa maklumat dan berita yang diambil melalui al-istif āḍ ah tidak mensyaratkan kesaksian dalam mengabsahkannya.
Ibn  Munzir  mengemukakan  komentar  bahawa  seandainya disyaratkan  kesaksian  pada al-istif āḍ ah pasti  seseorang  tidak  akan
Dirosat , Vol. 2, No. 1, 2017
Ahmad Mujahid bin Abdullah: Metodologi al-Isti fāḍ ah | 81-92
mengetahui  ibubapa  atau  saudaranya  dan  banyak  perkara  lain  lagi dalam  kehidupan  manusia.  Terdapat  satu  riwayat  daripada  al-Mar ū ziy bahawa  Imam  Ahmad  menyatakan  kesaksian al-istif āḍ ah secara  ringkas sepertimana berikut (Ibn Qud ā mah 1998 Hlm 132):
Saksikan  aku  akan  berkata:  Sesungguhnya  Fatimah  adalah anak perempuan Rasulullah saw, dan sesungguhnya Khadijah dan  Aishah  adalah  dua  orang  isteri  baginda.  Semua  orang menyaksikan perkara tersebut tanpa perlu kesaksian.
Al-I stif āḍ ah dalam Kitab Barzanji.
Al-Khat ī b  al-Sharb ī niy  (1998  hlm  569)  dalam  kitabnya Mughniy al-Mu ḥ t ā j ,  telah  menggariskan  beberapa  maklumat  penting  berkaitan dimensi dan cakupan al-istif āḍ ah dengan katanya bahawa;
…..“Masih  terdapat  masalah  yang  boleh  dikaitkan  dengan  al- istif āḍ ah dalam dimensi yang berbeza iaitu kehakiman, al-jar ḥ wa al-ta c d ī l, kematangan, pusaka, hak zakat dan penyusuan”….
Limitasi al-istif āḍ ah seperti dinyatakan oleh al-Khat ī b al-Sharb ī niy adalah  mencakupi  disiplin  ilmu al-jar ḥ wa  al-ta c d ī l atau  ilmu  berkaitan pengkelasan dan penambahbaikkan sanad dan matan hadith yang hampir mencecah dua puluh disiplin ilmu secara berasingan (seterusnya al-jar ḥ wa al-ta c d ī l ).
Dengan  demikian  selain fuqaha’ , ikb ā riyy ī n juga  mengunakan istif āḍ ah  al-mashhurah (maklumat  dan  cerita  yang  sangat  masyhur diketahui umum) sebagai dalil ( nas ) dalam persejarahan sirah Nabawiyyah. Metodologi al-istif āḍ ah merupakan salah satu sumber persejarahan yang digunapakai  oleh ikhb ā riyy ī n untuk  menentukan  kesahihan  maklumat dan cerita. Dengan  metodologi ini maklumat dan berita periwayatan sirah Nabawiyyah diluaskan cakupannya kerana faktor berikut:
a)  Menghadkan penghujahan al-istif āḍ ah membawa kepada kesulitan dan kesukaran dalam mengisi kelompongan sejarah yang dinukilkan oleh sebilangan sejawaran tanpa  telahan  atau penaf i an  daripada pihak lain.
82-92 | Ahmad Mujahid bin Abdullah
b)  Menghadkan  penghujahan al-istif āḍ ah tanpa  dalil  ( nas )  adalah berlawanan  dengan  prinsip  syara raf c u  al- ḥ araj (mengangkat kepayahan) dan mengaitkan yang mutlak tanpa dalil ( nas ).
Penggunaan metodologi al-istif āḍ ah dalam periwayatan cerita sirah Nabawiyyah  khususnya  cerita maulid  al-nabawiy (kelahiran  Nabi  saw), mewakili beberapa maklumat dan cerita yang diambil daripada sa ṭī h atau al-m ū ba ẓā n (dukun atau bomoh) pada asalnya.
Kebanyakkan cerita maulid yang dikarang oleh ulama Islam bermula dari pada tahun 233H oleh Abu Abdullah Muhammad Bin c A’iz al-Qurshiy sehingga  tahun  1395H  oleh  Muhammad  al- c Ab ī d  bin c Abdullah  al-F ā sik, menukilkan teks ( na ṣ ) cerita yang sama dinukilkan generasi ke generasi ( al- c Iraqiy 2010).
Kitab Maulid Barzanji atau nama sebenarnya c Iqd al-Jauhar fi Maulid al-Nabiy  al-A ẓ har sebagai  contoh  menukilkan  cerita  kelahiran  Nabi  saw sepertimana nukilan berikut (al-Barzanjiy (t.t):
Setelah baginda berusia dua belas  tahun Abu Talib membawa- Nya  bersama-sama  ke  negeri  Sham.  Seorang  pendita  Yahudi yang bernama Bahira mengenali baginda dengan tepat dengan melihat  sifat-sifat  kenabian  baginda.  Pendita  itu  berkata “sungguh aku mengerti bahawa anak muda ini adalah penghulu bagi  sekalian  alam  dan  bakal  menjadi  rasul  dan  nabinya.  Aku telah melihat sepohon kayu dan batu sujud kepada-Nya. Padahal pohon  dan  batu  tidak  akan  sujud  kecuali  kepada  nabi  yang hampir kepada Allah SWT . Dan sesungguhnya kami menjumpai sifat-sifat-Nya  dalam  kitab-kitab  langit  yang  terdahulu.  Dan diantara dua tulang belikat-Nya terdapat Kh ā tam al-Nubuwwah (tanda  kenabian).  Pendita  itu  menyarankan  agar  Abu Ṭ alib membawa  pulang  baginda  ke  Makkah  kerana  takut  diganggu oleh  orang  Yahudi.  Maka  dengan  segera  Abu Ṭ alib  membawa baginda pulang sebelum sempat melepasi Bu ṣ ra di negeri Sh ā m (Damashq).
Riwayat  ini  dipetik  menceritakan  perjalanan  baginda  saw  dengan bapa saudara baginda Abu Ṭ alib ke Sh ā m daripada Kitab Maulid Barzanji karangan Ja c far bin Hasan al-Barzanjiy (t.t) sekitar tahun 1150H.
Dirosat , Vol. 2, No. 1, 2017
Ahmad Mujahid bin Abdullah: Metodologi al-Isti fāḍ ah | 83-92
Kisah  ini  juga  diceritakan  oleh  Ibn  Kath ī r  (1990  Hlm  298)  dalam kitabnya al-Bid ā yat  wa  al-Nih ā yat dan  melontarkan  komentar  berkaitan kesahihan kisah ini sebagai kisah yang masyhur  disebut-sebut, maka kisah ini diambil dengan jalan al-istif āḍ ah .
Metodologi al-istifa ḍ ah agak  meluas  penghujahannya  dalam maklumat  dan  cerita  yang  terlalu  lama  dan  jauh  untuk  dibuktikan kesahihannya. Cerita dan maklumat tersebut menjadi masyhur dan terus dinukilkan  kerana  punyai  asas  dan  sandaran  yang  tersendiri.  Sampel petikan  berikut  memperincikan  perbincangan al-istifa ḍ ah yang  dipetik daripada  Kitab  Barzanji  menceritakan  perkara-perkara  pelik  sebelum kelahiran baginda saw (al-Barzanjiy t.t)
ِتّرَخَو ،ْةّيِبَرَعلا ِن ُسْلَلا ِحا َصَفِب
ٍشْيَرُقِل ٍةّباَد ّ ُك ِهِلْمَ ِب ْتَقَطَنَو ُشوُٰٰٰحُو ْتَ َشاَبَتَو ،ْ اَوْٰٰٰف َ لاَو ِ وُٰٰٰجُولا َ َع ُماَن ْٰٰٰصَلاَو ُةَ ْسُلا َنِم ُمِلاَوَٰٰعلا ِت َٰٰسَتْحاَو ،ْةّيِرْحَلا اَٰٰهُباَوَدَو ِبِراٰٰ َغَملاَو ِقِرا َٰٰشَملا ِت َكِهُتْناَو ِهِٰٰنَمَز ِل َلْظِإِٰٰب ّنِلا ِتَ ّشَبَو ،ْ اّيَ ُد ْسَأَٰٰك ِروُ ّسلا َلُح ِف َو ٍ ْيِبَخ ٍ ْبِح ّ ُك ِ ِ َبَ ِب َجِهَلَو ،ْةّيِناَبْهّرلا ِتَبِهَرَو ُةَٰٰٰٰناَهَكلا
ِمّي َٰٰسِب ِت ْلَ َد ْمَٰٰق َكّنَأ اَهَل َليِقَف ِماَنَملا ِف ُهّمُأ ْتَيِتُأَو ،ْ اَت ِهِنْسُح
ُمَمْحُت َٰٰس ُهّنَ ِل اًمّمَ ُم ِهِتْع َٰٰضَو اَذِإ ِهيّم َٰٰسَو ،ْةّيِ َبلا ِ ْيَخَو َيِمَلاَٰٰعلا ْ اَبْقُع Maksudnya:
Segala  binatang  peliharaan  kaum  Quraysh  memperkatakan kehamilan Aminah dengan Bahasa c Arab yang fasih. Istana raja- raja  dan  berhala-berhala  jatuh  tersungkur  menyembah  bumi. Binatang-binatang liar di seluruh pelusuk bumi timur dan barat serta  binatang-binatang  laut  bergembira  riang.  Alam  semesta berpesta riang gembira. Jin juga bergembira dengan hampir masa kelahiran-Nya dan tukang nujum kebingungan serta para pendita menjadi ketakutan. Pendita Yahudi juga memperkatakan tentang
DOI: 10.28944/dirosat.v2i1.43
84-92 | Ahmad Mujahid bin Abdullah
kelahiran-Nya,  Mereka  terpinga-pinga  dengan  kelahiran-Nya. Ibu-Nya  Aminah  bermimpi  didatangi  orang  yang  mengatakan kepadanya;  “Sebenarnya  engkau  telah  hamil”.  Katanya  lagi; “Apabila  engkau  melahirkan-Nya  berikanlah  nama-Nya Muhammad kerana ia akan dipuji dan disanjung”.
Cerita  ini  dipetik  oleh  penulis  Kitab  Barzanji  daripada  sumber periwayatan  yang  terdapat  banyak  kecacatan  dari  sudut  metodologi periwayatan mu ḥ addith ī n sepertimana  dibincangkan  oleh  sejarawan dan ulama Islam khususnya al-jar ḥ wa al-ta c d ī l . Kecacatan pada kisah ini termasuk kecacatan pada teks ( matan ) sebagai palsu atau rekaan semata- mata    dan  kecacatan  pada  rawi  sebagai  tidak  dikenali  ( majh ū l ),  sangat lemah ( w ā hin jidd ā n ) atau rawi tidak diambil pandangannya sebagai hujjah ( matruk ) khususnya al-W ā qidiy dalam menceritakan kisah ini (al- c Umariy 1994).
Namun  demikian  kebanyakkan  penulis  kisah  maulid  sepanjang sejarah menukilkan cerita ini daripada ikhb ā riyy ī n secara turun temurun dalam  penulisan  mereka.  Kisah  ini  menjadi  mashyur  dalam  kalangan ikhb ā riyy ī n sehingga dinukilkan oleh sejaran c Arab dalam penulisan mereka adalah kerana kemashuran kisah ini yang diwarisi dari generasi ke generasi.
Kisah  ini  berasal  daripada  satu  riwayat  daripada  Ibn c Abbas  yang dinukilkan  oleh  al-Qustull ā niy  (1991)  dalam al-Maw ā hib  al-Laduniyyah bi  al-Minah  al-Muhammadiyyah dan  al- Suy ū ṭ iy (1988)  bahawa  segala binatang  peliharaan  kaum  Quraysh  memperkatakan  kehamilan  Aminah dengan Bahasa c Arab yang f asih. Namun demikian al-Qustull ā niy dan al- Suy ū ṭ iy sendiri menyatakan bahawa cerita ini adalah munkar dan sangat ḍ aif .
Sedikit  berbeza  dengan  komentar  yang  dibuat  oleh  Jalal  al-Din  al- Suy ū tiy  tentang  kisah  ini  dalam  kitabnya al-Qa ṣā ’is  al-Sughr ā menyebut bahawa  antara  keistimewaan  ( al-qa ṣā ’i ṣ )  Rasulullah  saw  ialah  jatuhnya berhala dengan kelahiran baginda saw. Sepertimana diriwayatkan berlaku sebelum kelahiran Nabi Isa a.s suatu ketika dulu (al-Barzanjiy 2001).
Disamping  itu  terdapat  juga  riwayat-riwayat  lain  yang sahih ,  yang
Dirosat , Vol. 2, No. 1, 2017
Ahmad Mujahid bin Abdullah: Metodologi al-Isti fāḍ ah | 85-92 terkandung makna dan cerita yang hampir sama menjadikan tahap nilai kesahihan  kisah  ini  kepada hasan (baik).  Contohnya  kisah  Aminah  ibu baginda  saw  yang  melihat  cahaya  yang  keluar  daripadanya  memenuhi istana  Bu ṣ ra  di  Negeri  Sh ā m  ketika  melahirkan  Baginda  saw.  Kisah  ini secara  jelas  dikeluarkan  oleh  Ibn  Is ḥā q  dari  jaluran  rawi  Saur  bin  Yaz ī d daripada Khalid bin Ma c dan daripada Sahabat Rasulullah saw. Kata mereka (Sahabat) tentang kesahihan kisah ini seperti berikut:
نسح دانسإ اذه : اولاق
Maksudnya:
Kata mereka (Sahabat): kisah ini jaluran rawinya adalah baik.
Ibn  Ish ā q  secara  terang  meriwayatkan  kisah  ini  dan  beliau  adalah orang yang benar dipercayai. Diperhatikan juga bahawa riwayat ini datang daripada Sahabat dalam bentuk ramai ( jama c ) menunjukkan bahawa kisah ini  mashyur  dalam  kalangan  generasi  Sahabat.  Semua  Sahabat  adalah benar. Kisah yang masyhur dalam generasi yang mashyur adalah diterima sebagai al-istif āḍ ah al-mashh ū rah. Disebabkan kesulitan menentukan nilai kesahihan kisah ini, kemashurannya adalah sebagai ganti kepada sanad .
Kesinambungan al-istif āḍ ah dalam  menukilkan  kemasyhuran cerita  sejarah  terus  diwarisi  oleh  pentahqiq  dan  penulis  sejarah    hingga ke  hari  ini  kerana  semata-mata  kemasyhuran  kisah  tersebut.  Kekuatan daya hujah al-istif āḍ ah sebagai metodologi menulisan sejarah c Arab terus diwarisi  sebagai  menghargai  tinggal  estetika  kurun  lalu.  Pentahqiq  kitab al-Maw ā hib al-Laduniyyah f ī Mina ḥ al-Mu ḥ ammadiyyah Mu ḥ ammad Ṣā leh al-Sh ā miy  turut  menggunakan al-istif āḍ ah bagi  menjelaskan  kesahihan cerita yang berlaku sewaktu kelahiran baginda saw sepertimana katanya: Sesungguhnya  kisah  ini  disebut  sebagai  peringatan  bahawa  kisah  ini masyhur dalam kitab-kitab maulid (al-Qustull ā niy 1991 Hlm 564) .
Berdasarkan telahan ini dan ulasan yang dikemukakan sebelum ini, tersirat satu metodologi lain dalam periwayatan maklumat dan cerita sirah Rasulullah saw hasil daripada soalan yang dilontarkan sepertimana berikut. Bagaimanakah  boleh  dinukilkan  maklumat  dan  berita  seumpama  ini sedangkan sangat jelas ketidakpastian sumber dan asasnya. Perbincangan
DOI: 10.28944/dirosat.v2i1.43
86-92 | Ahmad Mujahid bin Abdullah
selanjutnya menjawab persoalan yang dikemukakan.
Metodologi Al-Tas ā hul (Kelonggaran) dalam Kalangan Mu ḥ a ddith ī n d an Ikhb ā riyy ī n
Al-Tas ā hul berasal  daripada  perkataan tas ā hala yang  bermaksud melonggar sesuatu agar lebih lembut dan bertolak ansur dalam menentukan nilai  kesahihan  suatu  maklumat  dan  cerita  (Ahmad  Abid,  Daud  Abduh etc. t.t). Metodologi ini terkenal dalam pengamalan fuqaha’ dan sejarawan c Arab  dalam  periwayatan  maklumat  dan  berita  persejarahan  yang  sukar ditentukan nilai kesahihannya.
Biarpun  berbeza  epistemologi  di  antara  persejarahan  dan perundangan,  namun  ianya  berkongsi  wadah  dari  sudut  bentuknya  iaitu tekstual  maklumat  dan  berita  berkaitan  sesuatu  yang  telah  berlaku  dan mungkin  berulang.  Untuk  menzahirkan  kedua-dua  elemen  ini  dengan lebih jelas, perbezaan berikut dapat mendekatkan pemahaman di antara riwayat mu ḥ addith ī n dan riwayat ikhb ā riyy ī n .
a) Maklumat  dan  cerita  mengikut  metodologi mu ḥ addith ī n dibina sebagai  hukum  dan  dilaksanakan  hukuman  berdasarkan  riwayat tersebut.  Oleh  yang  demikian mu ḥ addith ī n mengetatkan  syarat penerimaan  riwayat  berkaitan  hukum  hakam  dan  melonggarkan syarat  penerimaan  riwayat  persejarahan  yang  tidak  melibatkan hukum  hakam.  Im ā m  al-K ā f i jiy  (1990  Hlm  64)  dinukilkan  sebagai menyebut sepertimana berikut:
“Harus  bagi  sejarawan  untuk  meriwayat    dalam  sejarahnya kata-kata  yang ḍ aif  dalam  bab  menggalakkan,  menakutkan dan  mengambil  pengajaran  beserta  peringatan  kepada ke ḍ aifan  hadith  tersebut.  Tetapi  tidak  harus  bagi  sejarawan meriwayatkan  maklumat  dan  cerita  berkaitan  Zat  Allah  Azza wa Jalla, sifat-sifat-Nya dan juga hukum hakam” .
Pendapat  yang  sama  dipegang  oleh  al-Khat ī b  al-Baghd ā diy,  Im ā m Ahmad bin Hanbal r.a dan Im ā m al-Baihaqiy. Begitu juga pendapat yang sama dinukilkan daripada Ibn Mu c ī n, Ibn Mub ā rak, al-Su f y ā nayn dan lain-lain lagi r.a. (al-Bukh ā riy 1995).
Hikmah  persepakatan  ini  dapat  dilihat  daripada  ulasan  Dr.
Dirosat , Vol. 2, No. 1, 2017
Ahmad Mujahid bin Abdullah: Metodologi al-Isti fāḍ ah | 87-92
Akram Ḍ ia al- c Umari (1990) sebagai berkata:
“Adapun  mensyaratkan  kesahihan  mengikut  (metodologi) Mu ḥ adith ī n  dalam  menerima  berita  persejarahan  yang  tidak menyentuh aqidah dan syariat merupakan ta c ā suf (satu bentuk kezaliman)  yang  banyak.  Bahaya  yang  terhasil  daripadanya besar  kerana  riwayat  persejarahan  yang  dicatatkan  oleh sejarawan kita tidak dikendalikan mengikut kendalian hadith. Bahkan  dipermudahkan  padanya.  Apabila  kita  menolak metodologi  mereka,  maka  kitaran  yang  kosong  dalam  sejarah kita menyerupai jurang yang jauh antara kita dan masa yang lepas  yang  melahirkan  kehairanan,  kemusnahan,  perpecahan dan keterbatasan”.
(b)  Maklumat dan cerita mengikut metodologi mu ḥ addith ī n digunapakai sebagai pegangan aqidah. Berbeza dengan riwayat ikhb ā riyy ī n yang digunapakai  dalam  bab Fa ḍā il al-‘A c m ā l dan  seumpamanya  sahaja. Imam al-Baihaqiy (1997) menjelaskan metodologi ini sebagai berkata;
”Apabila kami meriwayat tentang pahala dan dosa serta fadilat amal, kami permudahkan dan bertolak ansur terhadap sanad dan perawinya. Apabila kami meriwayatkan tentang halal dan haram  serta  hukum  hakam,  kami  perincikan  sanad  dan  kami kritik perawinya”.
Biarpun  metodologi  ini  terbentuk  daripada  kerangka  kaedah mu ḥ addith ī n terhadap  periwayatan  hadith  Rasululullah  saw.  Namun beberapa  riwayat  berkaitan  sirah  Nabawiyyah  termasuk  dalam  perkara yang  dilonggarkan  syarat  penerimaannya  oleh mu ḥ addith ī n disebabkan faktor berikut:
a)  Takalluf (Bebanan) serta kesulitan dalam memastikan kesahihannya. b)  Ikhb ā riyy ī n tidak mementingkan sanad dalam meriwayat maklumat dan cerita sirah Nabawiyyah. Cerita sirah Nabawiyyah yang dibawa oleh ikhb ā riyy ī n luas cakupannya meliputi cerita maulid ketika Nabi saw belum dilahirkan lagi.
Oleh  yang  demikian,  kesukaran  memastikan  kesahihan  riwayat
DOI: 10.28944/dirosat.v2i1.43
88-92 | Ahmad Mujahid bin Abdullah
cerita  sirah  Nabawiyyah  menyebabkan  ulama  tidak  begitu  mengambil berat dengan kedudukan riwayat ini. Pendirian seumpama ini sangat jelas dalam penulisan Ibn Hish ā m (Ibn Ish ā q) dan Ibn Kath ī r dalam Bid ā yat al- Nih ā yat (al- c Umariy 1990).
Dengan  demikian  selain  mengandungi  riwayat  yang sahih ,  teks persejarahan sirah Nabawiyyah juga terdapat riwayat yang ḍ aif dan sangat ḍ aif . Metodologi ini diterima pakai oleh ikhb ā riyy ī n dan sejarawan c Arab dalam  penulisan  mereka.  Bahkan  turut  digunakan  oleh mu ḥ addith ī n seperti  Im ā m  Bukh ā riyy  dalam  kitabnya al-Adab  al-Mufrad (al-Bukh ā riy 1998 . ).
Daripada  perbincangan  yang  dikemukakan,  berikut  adalah    jadual ringkas  (Jadual  1.0)  yang  menjelaskan  perbezaan  di  antara  metodologi mu ḥ addith ī n dan ikh ā baryy ī n dalam  menentukan  kesahihan  maklumat dan cerita sirah Nabawiyyah
Jadual 1.0 Jadual perbezaan metodologi mu ḥ addith ī n dan ikhb ā riyy ī n dalam menentukan kesahihan maklumat dan cerita sirah Nabawiyyah
Bil. Metodologi Mu ḥ addith ī n Metodologi Ikhb ā riyy ī n :
1. Maklumat dan cerita sirah Nabawiyyah  lebih  tertumpu  pada persoalan  aqidah  dan  syariat (hukum hakam) Sahaja. Maklumat dan cerita sirah Nabawiyyah  lebih  tertumpu  pada fa ḍā il  al-‘a c m ā l (kelebihan  amal)
dan  persejarahan sahaja. 2. Memberi  perhatian  terhadap  sirah
Nabawiyyah secara khusus. Kurang  mengambil berat  terhadap sirah Nabawiyyah  secara khusus. 3. Kebanyakkan sanad maklumat dan  cerita  sirah  Nabawiyyah  yang bersambung  dengan  perawi  atau peristiwa yang berlaku. Kebanyakkan sanad maklumat dan  cerita  sirah  Nabawiyyah  yang
mursal dan munqati c .
4. Perawi  maklumat  dan  cerita  sirah Nabawiyyah  yang  dikenali  dalam kitab al-tar ā jim ( biograf i ) .
Perawi  maklumat  dan  cerita  sirah
Nabawiyyah kurang dikenali. 5. Kebanyakkan  sumber  maklumat dan  cerita  sirah  Nabawiyyah  yang diyakini  kesahihan riwayatnya Kebanyakkan  sumber  maklumat dan  cerita  sirah  Nabawiyyah  yang diragui kesahihan riwayatnya.
Dirosat , Vol. 2, No. 1, 2017
Ahmad Mujahid bin Abdullah: Metodologi al-Isti fāḍ ah | 89-92
6. Mudah dikesan kesahihan Maklumat dan cerita sirah Nabawiyyah yang  diriwayatkan Sukar dikesan  kesahihan Maklumat dan  cerita  sirah  Nabawiyyah  yang diriwayatkan. 7. Memusatkan  maklumat  dan  cerita berkaitan Nabi SAW  sahaja. Luas  cakupan  persejarahannya merentasi skop sirah Nabawiyyah.

## Penutup
Metodologi al-istif āḍ ah (kemasyhuran) dan al-tas ā hul (kelonggaran) diterima pakai oleh mu ḥ addith ī n dan ikhb ā riyy ī n dalam penulisan mereka. Khususnya  berkaitan  maklumat  dan  cerita  sirah  Nabawiyyah  yang  sukar dinilai  kesahihannya.  Para fuqaha’ juga  menggunakan  metodologi  ini sebagai  instrumen  sekunder  selepas  al-Qur’an  dan  Sunnah  yang sahih dalam  menentukan  kesahihan  sesuatu  maklumat  yang  sukar  dinilai kesahihannya. Terutamanya  maklumat  dan  cerita  yang  tidak  melibatkan persoalan aqidah.
Dengan  demikian  selain  mengandungi  riwayat  yang sahih ,  teks persejarahan sirah Nabawiyyah juga terdapat riwayat yang ḍ aif dan sangat ḍ aif kerana  kesukaran  dan  kesulitan  untuk  menilai  kesahihannya  oleh mu ḥ addith ī n dan ikhb ā riyy ī n semenjak kurun ke-2H lagi .
Kitab Barzanji atau  nama sebenarnya c Iqd al-Jauhar f ī Maulid al-Nabiy al-A ẓ har yang  masyhur  diamalkan  dalam  masyarakat  Islam  di  Malaysia menukilkan  maklumat  dan  cerita  sirah  Nabawiyyah  daripada  sejarawan terdahulu yang sukar dinilai kesahihannya berdasarkan metodologi ini.
90-92 | Ahmad Mujahid bin Abdullah

## Daftar Pustaka
Al-Qur ā n al-Kar ī m. Terjemahan. Kuala lumpur, Pustaka Antara Sdn Bhd.
2007.
Ahmad al- c Ā yid, Dawud c Abduh (Dr.) et al. Al-Mu c jam al- c Arabiy al-As ā siy . t.tp. Al-Muna ẓẓ amah al- c Arabiyyah li al-Tarbiyyah wa al-Thaq āf ah wa al- c Ul ū m. 1999. al-Bukh ā riy. Mohammad Bin Isma c il Bin Ibr ā h ī m. Ḍ a c ī f Adab al-Mufrad li al-Imam al-Bukh ā riy . Cet. 4. Mamlakah al-Arabiyyah al-Sa c ū diyyah.
Maktabah al-Dal ī l. 1998. al-Bukh ā riy. Fa ḍ Allah al- Ṣ amad f ī al-Tau ḍī h al-Adab al-Mufrad . Tahq ī q Fa ḍ Allah al-Jayl ā niy. t.tp. 1995. al-Qustull ā niy, Shih ā buddin Ahmad Bin Muhammad. al-Maw ā hib al- Laduniyyah bi al-Minah al-Muhammadiyyah . Ta ḥ q ī q Muhammad Ṣā leh al-Sh ā miy.. Beirut. Maktabah al-Isl ā miy. 1991. al-Barzanjiy, Ja c a f ar bin Ism ā ’il. Kawkab al-Anw ā r ala c Iqh al-Jawhar f ī Maulid al-Nabiy al-Azhar. 1899 . Ta ḥ q ī q N ā diy faraj Darwish.
Q ā herah. Markaz Bin al- c A ṭṭ ar li al-Tur ā th. 2001. al-Barzanjiy, Ja c afar bin Hasan. Majm ū c ah al-Maw ā lid wa‘Ad c iyyah: Sharaf al-An ā m Barzanji Nathar wa Barzanji Na ẓ am. t.tp. Maktabah wa Ma ṭ ba c ah Muhammad al-Nahdiy wa Aul ā duhu . (t.t).
Bass ā m Nahar al-Bat ū n al-Jab ū r. Al-Ithb ā t bi al-Shah ā dah Baina al-Fiqh al- Isl ā mi wa al-Qa ḍā ’ al-Ash ā iriy al-Urduniy: Dir ā sat Muq ā ranah. Cet. 1.
c Amm ā n. D ā r Ya f a al- ī lmiyyah li al-Nashr wa al-Tauzi c . 2010. al-Dam ī miy, Musa ff a r Qharm Allah. Marwiyy ā t al-S ī rah al-Nabawiyyah Baina Qaw ā c id al-Mu ḥ addith ī n wa Riw ā y ā t al-Ikhb ā riyy ī n . Riyadh. 2007.
Ibn Qud ā mah, al-Maqdisiy Abi Mu ḥ ammad c Abdullah bin Ahmad. Al- Mughniy . Jil. 6. Cet. 3. Ta ḥ q ī q Dr. c Abdullah bin c Abd al-Muhsin al-Turkey dan Dr. c Abd al-Fatta ḥ Mu ḥ ammad. Riy āḍ . D ā r c Al ī m al- Kutub li al- Ṭ ib ā c ah wa al-Nashr wa al-Tauz ī c . 1998. Ibn Hish ā m, Abu Mu ḥ ammad c Abd al-Malik Bin Hish ā m Bin ‘Ayy ū b al- Himy ā ri. Tahdh ī b Ibn Hish ā m . Tahq ī q c Abd al-Sal ā m H ā r ū n. Kuwait.
D ā r Bu ḥū th al- c Ilmiyyah. 1985.
Dirosat , Vol. 2, No. 1, 2017
Ahmad Mujahid bin Abdullah: Metodologi al-Isti fāḍ ah | 91-92
Ibn Khat ī r, Abu al-Fida’ Ismail al-Damashqiy. Al-Bid ā yat wa al-Nih ā yat. Edi ke-3. Beirut. Maktabah al-Ma c arif. 1990. al- c Iragiy, c Abd al-Ra ḥ man bin Husayn. al-Maulid al-Haniy f ī al-Maulid al-Saniy . Ta ḥ q ī q c Umar Bin al- c Arabiy al- Ā miriy. Cet. 1. t.tp. D ā r al- Sal ā m li al- Ṭ ib ā ah wa al-Nashr wa al-Tawz ī c wa al-Tarjamah. 2010. al-K ā f i jiy. Al-Mukhta ṣ ar f ī al- c Ilm al-T ā rikh. Ta ḥ q ī q Mu ḥ ammad Kam ā l al-D ī n c Iz al-D ī n. t.tp. c Ā l ā m al-Kutub li al- Ṭ ib ā ah wa al-Nashr wa al-Tauz ī c . 1990. al- c Umariy, Akram Ḍ iy ā ’ (Pro f Dr.). Marwiyy ā t al-S ī rah al-Nabawiyyah:
Baina Qaw ā c id al-Mu ḥ addith ī n wa al-Riw ā yat al-Ikhb ā riyy ī n. Riya ḍ . 1990. al- c Umariy, Akram Ḍ iy ā ’ (Pro f Dr.). Al-S ī rah al-Nabawiyyah al- Ṣāḥ i ḥ ah,
Mu ḥā walah li Ta ṭ b ī q Qaw ā c id al-Mu ḥ addith ī n f ī Naqd Riw ā yat al- S ī rah al-Nabawiyyah . Cet ke-6. Jil.1. Madinah al-Munawwarah.
Maktabah al- c Ulum wa al-Hikam. 1994. al-Suy ū ṭ iy, c Abd al-Rahm ā n Bin Abi Bakr. Tahz ī b al-Kha ṣā ’is al-Nabawiyyah al-Kubra. Ta ḥ q ī q: al-Shaykh c Abdullah al-Tal ī diy. Cet. 2. Lubnan. D ā r al-Bash ā ir al-Isl ā miyyah li al- Ṭ ib ā c ah wa al-Nashr wa al-Tawz ī c . Beirut. 1988. al-Sharb ī niy, Shamsudd ī n al-Kha ṭ ib. Al-Mughniy al-Muht ā j ila Ma c rifat Ma c ā niy Alf āẓ al-Minh ā j . Beirut. D ā r al-Ma c rifah. 1998. al-Zahr ā niy, Ḍ ai f Allah Bin Yahya. Ma ṣā dir al-Sirah al-Nabawiyyah: Dir ā sat al-Tahl ī liyyah li  al-Sirah al-Nabawiyyah . Riy āḍ . 2001. al-Zuhailiy, Wahbah. Al-Fiqh al-Islamiy wa Adillatuhu .  Jil.  6.  Beirut. Dar al-Fikr.  1979.